
Expedient núm.: 1480/2026
Proposta de Model de Bases Reguladores de la Concessió: Conveni i Annex a Resolució de la Concessió
Procediment: Subvencions Directes o Nominatives
Interessat: A.P.A. TARRACO PINSCHER RATER Y BODEGUEROS EN ADOPCION
 
PROPOSTA DE MODEL DE BASES REGULADORES: CONVENI
El Catllar, a data de la signatura

REUNITS
 
D'una part, l'Excma. Sra. ALBA LÓPEZ DOMÍNGUEZ, com ALCALDESSA en nom i representació de l'Ajuntament i en virtut de l'article 21.1.b) de la Llei 7/1985, de 2 d'abril, Reguladora de les Bases del Règim Local, actuant especialment autoritzat per a la signatura del present Conveni.
 
I d'una altra part, LUISA PEREZ GARCIA representant de l'entitat A.P.A. TARRACO PINSCHER RATER Y BODEGUEROS EN ADOPCION amb CIF G55709091 l'objecte social del qual és la defensa i protecció dels drets dels animals, principalment de gossos de menys de 10kg, i autoritzat per subscriure el present Conveni. D'ara endavant entitat beneficiària.
 
Ambdues parts es reconeixen mútua i recíprocament la capacitat legal suficient i necessària per a aquest acte, i lliurement:
 
EXPOSEN
 
PRIMER. Que aquest Ajuntament té entre les seves àrees d'actuació donar suport a les entitats i associacions de les entitats municipals.
 
SEGON. Que per donar resposta al gran nombre de colònies ferals distribuïdes pel terme municipal de forma descontrolada i sense supervisió de les mateixes, es considera necessari dotar de finançament a les entitats animalistes residents al terme municipal per tal de donar resposta a les queixes veïnals, així com, per donar suport a l’Ajuntament en el control poblacional de tots els gats comunitaris, amb la finalitat de reduir progressivament la seva població mantenint la seva protecció com animals de companyia.
En aquest sentit, es vol dotar a les Entitats Animalistes Municipals per tal que col·laborin activament amb l’Ajuntament.

TERCER. Que l'entitat beneficiària a dalt referenciada té com a objecte social la defensa i protecció dels drets dels animals, principalment de gossos de menys de 10kg, i entre altres actuacions, tenir cura, protegir, millorar i donar qualitat de vida als gats ferals i abandonats promovent l’esterilització, l’atenció veterinària, higiènica i l’alimentació dels felins/es de les colònies.
 
QUART. Que al pressupost general d'aquest Ajuntament aprovat en data 13 de novembre de 2025 s'ha destinat a l'aplicació pressupostària 920/48307 l’import de 2.000,00€ per a la concessió de la subvenció objecte d’aquest conveni. 
 
CINQUÈ. Que la finalitat del present Conveni és: Establir les bases reguladores de la concessió de subvenció.
 
SISÈ. La competència per a la signatura d'aquest conveni se sustenta en la següent normativa:
De conformitat amb l'article 21.1 f) i s) de la Llei 7/1985, de 2 d'abril, reguladora de les Bases de Règim Local i conformement a la Llei 38/2003 de 17 novembre, General de Subvencions, correspon a l’ALCALDE, però en virtut de les delegacions de competències efectuades per decret de l’alcaldia 2023-1240, de 29 de juny de 2023, la Junta de Govern Local és competent per a l’adopció del present acord.  
 
Així doncs, i de conformitat amb el que es disposa en l'article 22.2 a) de la Llei 38/2003 de 17 de novembre, General de Subvencions i amb l'anteriorment exposat, Les parts acorden subscriure el present Conveni. El quin es regirà per les següents clàusules.
 
CLÀUSULES
 
PRIMER. Es determina que l'objecte de la subvenció és dotar de finançament a les entitats animalistes municipals registrades perquè actuï en el terme municipal  recollint, vacunant, esterilitzant (també xipant si es considera necessari) i alimentant els gats ferals, així com portant un control de les colònies felines existents i les que puguin anar sorgint, tot identificant-les.
 
SEGON. El beneficiari de la subvenció és l'entitat A.P.A. TARRACO PINSCHER RATER Y BODEGUEROS EN ADOPCION, corresponent-li una quantia individualitzada de 2.000,00€ d'acord amb l'assignació pressupostària.
 
TERCER. El crèdit pressupostari al qual s'imputa la despesa és 920/48307.
 
QUART. L'entitat beneficiària realitzarà les següents activitats dins el terme municipal:
1. Col·laboració en la recollida d’animals abandonats
1. Esterilització de gats ferals a través de veterinari habilitat incloent el marcatge auricular.
1. Localització de les diferents colònies ferals existents.
1. Vacunació dels gats ferals recollits i esterilitzats
1. Alimentació dels gats ferals que visquin en les colònies localitzades.

Les despeses subvencionables son:
La vacunació, esterilització i alimentació dels gats ferals, així com la col·locació de xips.

Les despeses no subvencionables son 
Les indicades en l’article 31.7 i 8 de la Llei 38/2003, de 17 de novembre, General de subvencions i les que no s’hagin fet constar en l’apartat anterior.

CINQUÈ. El període d'execució serà de l’1 de desembre 2025 fins el 30 de novembre de 2026, sense possibilitat de pròrroga. 
 
SISÈ. Les obligacions de l'entitat beneficiària seran les establertes en l'article 14 de la Llei 38/2003 de 17 de novembre, General de Subvencions i en concret al compliment de les següents obligacions específiques: 
 
Realitzar les activitats subjectes a subvenció.
Publicar i fer difusió de la subvenció rebuda com a mínim en una xarxa social. La noticia ha de contenir informació detallada de l’actuació (nom, import subvencionat, així com els seus usos, de forma clara i entenedora. S’haurà d’acompanyar de fotografies que il·lustrin les activitats/treballs realitzats i els resultats finals. El text d’aquesta publicació i de qualsevol altra informació en què s’esmenti l’actuació subvencionada ha d’anar acompanyada de la frase “Aquesta actuació compta amb la col·laboració de l’Ajuntament del Catllar.
 
SETÈ. Aquesta subvenció és compatible amb altres subvencions, ajudes, ingressos o recursos per a la mateixa finalitat procedents de qualssevol Administració o ens públics o privats, nacionals, de la Unió Europea o d'organismes internacionals, per la part no subvencionada. No obstant això, en cap cas, la suma de tots els ingressos obtinguts, pel mateix objecte, pot superar el cost de l’actuació o actuacions.
 
VUITÈ. L'import de la subvenció s'abonarà amb càrrec als crèdits que figuren al pressupost de despeses, aplicació pressupostària 920/48307 destinats a tal finalitats i el pagament es realitzarà a favor de l'entitat beneficiària amb càrrec a l'exercici 2026, previ compliment dels requisits  exigits per al pagament de subvencions en la normativa vigent. 
En qualsevol cas, previ pagament de la subvenció l'entitat beneficiària haurà d'acreditar que es troba al corrent en el compliment de les seves obligacions tributàries i enfront de la Seguretat Social.

NOVÈ. El beneficiari haurà de justificar el compliment de les condicions imposades i de la consecució dels objectius previstos en aquest conveni de conformitat amb l'article 30 de la Llei 38/2003, i com a màxim el 31 de gener de 2026.

La justificació es realitzarà presentant el compte justificatiu creat a tal finalitat signat per qui ostenti la representació legal del beneficiari i que inclou:
a) Una memòria d'actuacions, justificativa del compliment de les condicions imposades en la concessió de la subvenció, amb indicació de les activitats realitzades, dels resultats obtinguts i de les desviacions esdevingudes respecte als resultats previstos. 
b) Una memòria econòmica, que contingui una relació numerada seqüencialment de les despeses realitzades, ordenades, juntament amb els justificants de pagament corresponents. L'import total dels ingressos, no superarà el total de les despeses necessàries per a la realització de l'activitat.
c) Declaracions responsables
d) Evidències de publicitat.
 
DÈCIM. El règim jurídic aplicable serà l'establert en aquest Conveni, en la Llei 38/2003, de 17 de novembre, General de Subvencions i en la seva normativa de desenvolupament, sense perjudici d'allò que s'ha fixat com a legislació estatal bàsica en els articles 47 a 53 de la Llei 40/2015, d'1 d'octubre, de Règim Jurídic del Sector Públic. 
 
I en prova de conformitat, se signa el present Conveni, per duplicat, en el lloc i data a dalt indicat.

